CELEX: C2007/297/04
Language: et
Date: 2007-12-08 00:00:00
Title: Kohtuasi C-184/05: Euroopa Kohtu (kolmas koda) 27. septembri 2007 . aasta otsus (Hoge Raad der Nederlandeni (Madalmaad) eelotsusetaotlus) — Twoh International BV versus Staatssecretaris van Financiën (Kuues käibemaksudirektiiv — Artikli 28c A osa punkti a esimene lõik — Ühendusesisesed tarned — Maksuvabastus — Maksuhalduri tõendite kogumise kohustuse puudumine — Direktiiv 77/799/EMÜ — Liikmesriikide pädevate asutuste vastastikune abi otsese ja kaudse maksustamise valdkonnas — Määrus (EMÜ) nr 218/92 — Halduskoostöö kaudsete maksude valdkonnas)

8.12.2007   
            
            
               ET
            
            
               Euroopa Liidu Teataja
            
            
               C 297/3
            
         Euroopa Kohtu (kolmas koda) 27. septembri 2007. aasta otsus (Hoge Raad der Nederlandeni (Madalmaad) eelotsusetaotlus) — Twoh International BV versus Staatssecretaris van Financiën
   (Kohtuasi C-184/05) (1)
   
   (Kuues käibemaksudirektiiv - Artikli 28c A osa punkti a esimene lõik - Ühendusesisesed tarned - Maksuvabastus - Maksuhalduri tõendite kogumise kohustuse puudumine - Direktiiv 77/799/EMÜ - Liikmesriikide pädevate asutuste vastastikune abi otsese ja kaudse maksustamise valdkonnas - Määrus (EMÜ) nr 218/92 - Halduskoostöö kaudsete maksude valdkonnas)
   (2007/C 297/04)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden
   Põhikohtuasja pooled
   
      Hageja: Twoh International BV
   
      Kostja: Staatssecretaris van Financiën
   Kohtuasja ese
   Eelotsusetaotlus — Hoge Raad der Nederlanden — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 274) artikli 28c punkti A alapunkti a tõlgendamine koosmõjus nõukogu 19. detsembri 1977. aasta direktiiviga 77/799/EMÜ liikmesriikide pädevate asutuste vastastikuse abi kohta otsese maksustamise valdkonnas (EÜT L 336, lk 15; ELT eriväljaanne 09/01, lk 63) (muudetud direktiiviga 92/12/EÜ) (EÜT L 76, lk 1; ELT eriväljaanne 09/01, lk 179) ja nõukogu 27. jaanuari 1992. aasta määrusega (EMÜ) nr 218/92 haldusasutuste koostöö kohta kaudse maksustamise (käibemaks) valdkonnas (EÜT L 24, lk 1) — Kaupade müük ja teise liikmesriiki vedu ostja arvel — Saabumisliikmesriigi pädeva asutuse poolt asjakohase teabe edastamata jätmine — Lähetamise liikmesriigi asutuste kohustus pöörduda saabumisliikmesriigi pädevate asutuste poole teabe saamiseks ja kohustus selle teabega vajaduse korral arvestada
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 10. aprilli 1995. aasta direktiiviga 95/7/EÜ, artikli 28c A osa punkti a esimest lõiku koosmõjus nõukogu 19. detsembri 1977. aasta direktiiviga 77/799/EMÜ liikmesriikide pädevate asutuste vastastikuse abi kohta otsese ja kaudse maksustamise valdkonnas, mida on muudetud nõukogu 25. veebruari 1992. aasta direktiiviga 92/12/EMÜ, ja koosmõjus nõukogu 27. jaanuari 1992. aasta määrusega (EMÜ) nr 218/92 halduskoostöö kohta kaudsete maksude valdkonnas tuleb tõlgendada nii, et kauba lähetamise või veo lähteliikmesriigi maksuhaldur ei ole ühendusesisese tarne puhul kohustatud taotlema teavet tarnija poolt väidetava sihtkoha liikmesriigi maksuhaldurilt.
   
      (1)  ELT C 217, 3.9.2005.